ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Σπόρων προς Σπορά ( 87/84/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι, με την απόφαση 72/350/ΕΟΚ της Επιτροπής^(1 ), όπως τροποποιήθηκε τελευταία από την απόφαση 83/77/ΕΟΚ^(2 ), δημιουργήθηκε Συμβουλευτική Επιτροπή Σπόρων προς Σπορά ότι, λόγω της προσχώρησης νέων κρατών μελών στην Κοινότητα, είναι απαραίτητο να αυξηθεί και να κατανεμηθεί ο αριθμός των εδρών ότι πρέπει επίσης να προσαρμοστεί η διαδικασία αντικατάστασης των μελών ότι οι διατάξεις σχετικά με τη Συμβουλευτική Επιτροπή Σπόρων προς Σπορά τροποποιήθηκαν επανειλημμένως και κατά συνέπεια εφαρμόζονται δύσκολα ότι είναι σκόπιμη η κωδικοποίησή τους ότι πρέπει η Επιτροπή να συγκεντρώσει τις γνώμες των επαγγελματικών κύκλων και των καταναλωτών για τα προβλήματα που τίθενται από τη λειτουργία της κοινής οργανώσεως των αγορών στον τομέα των σπόρων προς σπορά ότι όλα τα επαγγέλματα που ενδιαφέρονται άμεσα από την εφαρμογή αυτής της κοινής οργάνωσης της αγοράς καθώς και οι καταναλωτές πρέπει να είναι σε θέση να συμμετέχουν στην επεξεργασία των γνωμών που ζητούνται από την Επιτροπή ότι οι ενδιαφερόμενες επαγγελματικές ενώσεις καθώς και οι ομάδες των καταναλωτών των κρατών μελών συγκρότησαν οργανώσεις σε κοινοτικό επίπεδο που μπορούν να αντιπροσωπεύουν τους αντίστοιχους κύκλους όλων των κρατών μελών, ΑΠΟΦΑΣΙΖΕΙ : ίΑρθρο 1 1 . Σινιστάται, στο πλαίσιο της Επιτροπής, Συμβουλευτική Επιτροπή Σπόρων προς Σπορά, καλούμενη στο εξής "επιτροπή ". 2 . Η επιτροπή αποτελείται από αντιπροσώπους των ακολούθων οικονομικών τάξεων : παραγωγών γεωργικών προϊόντων, γεωργικών συνεταιρισμών, βιομηχανίας, παραγωγών σπόρων, καλλιεργητών, εμπόρων και διανομέων σπόρων, εργαζομένων στο γεωργικό τομέα ως και καταναλωτών . ( 3 ) ΕΕ αριθ . L 236 της 18 . 10 . 1972, σ . 14 . ( 4 ) ΕΕ αριθ . L 51 της 24 . 2 . 1983, σ . 34 . ίΑρθρο 2 1 . Η Επιτροπή δύναται να συμβουλεύεται την επιτροπή επί όλων των προβλημάτων που έχουν σχέση με την εφαρμογή των κανονισμών οι οποίοι αναφέρονται στην κοινή οργάνωση αγοράς στον τομέα των σπόρων, και ιδίως περί των μέτρων που πρόκειται να λάβει στο πλαίσιο αυτών των κανονισμών . 2 . Ο πρόεδρος της επιτροπής δύναται να υποδεικνύει στην Επιτροπή τη σκοπιμότητα να ζητείται η γνώμη της επιτροπής επί θέματος αρμοδιότητας αυτής της τελευταίας, για το οποίο δεν έχει υποβληθεί αίτηση γνωμοδοτήσεως . Τούτο πράττει ιδίως ύστερα από αίτηση μιας των αντιπροσωπευομένων οικονομικών τάξεων . ίΑρθρο 3 1 . Η επιτροπή περιλαμβάνει 42 μέλη . 2 . Οι έδρες κατανέμονται ως εξής : - 21 στους παραγωγούς και στους γεωργικούς συνεταιρισμούς του τομέα, - 16 στους παραγωγούς, στους απασχολούμενους στον τομέα του πολλαπλασιασμού, στους εμπόρους και στους διανομείς σπόρων λίνου από τις οποίες : - 1 έδρα στους πραγωγούς, στους απασχολούμενους με τον πολλαπλασιασμό, στους εμπόρους και στους διανομείς σπόρων για σπορά λίνου, - 2 έδρες στους παραγωγούς, στους απασχολούμενους με τον πολλαπλασιασμό, στους εμπόρους και στους διανομείς σπόρων για σπορά αραβοσίτου, - 13 έδρες στους παραγωγούς, στους απασχολούμενους με τον πολλαπλασιασμό, στους εμπόρους και στους διανομείς σπόρων για σπορά κτηνοτροφικών φυτών και άλλων σπόρων για σπορά, - 1 στις γεωργικές βιομηχανίες, - 3 στους εργαζόμενους στο γεωργικό τομέα, - 1 στους καταναλωτές . ίΑρθρο 4 1 . Τα μέλη της επιτροπής διορίζονται από την Επιτροπή κατόπιν προτάσεως των επαγγελματικών οργανώσεων που συγκροτούνται σε κοινοτικό επίπεδο, οι οποίες είναι οι πλέον αντιπροσωπευτικές των οικονομικών τάξεων που αναφέρονται στο άρθρο 1 παράγραφος 2 και των οποίων οι δραστηριότητες εμπίπτουν στα πλαίσια της κοινής οργανώσεως αγοράς των σπόρων . Πάντως οι αντιπρόσωποι των καταναλωτών διορίζονται κατόπιν προτάσεως της Συμβουλευτικής Επιτροπής Καταναλωτών . Για καθεμία των διατιθεμένων εδρών, οι οργανισμοί αυτοί προτείνουν δύο υποψηφίους διαφορετικής ιθαγενείας . 2 . Η θητεία των μελών της επιτροπής έχει διάρκεια 3 ετών . Αυτή ανανεώνεται . Τα μέλη της επιτροπής δεν αμείβονται για τις υπηρεσίες τους . Μετά την εκπνοή της περιόδου των τριών ετών, τα μέλη της επιτροπής παραμένουν εν ενεργεία μέχρι της αντικαταστάσεώς τους ή της ανανεώσεως της θητείας τους . Σε περίπτωση παραίτησης, θανάτου, ή εφόσον ο οργανισμός που υπέβαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου^1. 3 . Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων, για πληροφοριακούς λόγους . ίΑρθρο 5 1 . Η συμβουλευτική επιτροπή αφού συμβουλευτεί την Επιτροπή, εκλέγει πρόεδρο για χρονικό διάστημα τριών ετών . Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμβάνει προσωρινά την άσκηση της προεδρίας . 2 . Η επιτροπή εκλέγει δύο αντιπροέδρους για χρονικό διάστημα τριών ετών . Οι αντιπρόεδροι εκλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος . Η εκλογή διενεργείται σύμφωνα με τη διαδικασία που προβλέπεται στην παράγραφο 1 . Η επιτροπή μπορεί, σύμφωνα με την ίδια διαδικασία, να προσθέτει και άλλα μέλη στο προεδρείο . Στην περίπτωση αυτή, το προεδρείο περιλαμβάνει εκτός από τον πρόεδρο έναν, κατ' ανώτατο όριο, αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής ή του τμήματος . Το προεδρείο προπαρασκευάζει και οργανώνει τις εργασίες της επιτροπής . ίΑρθρο 6 1 . Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, οι αντικαταστάτες τους, καθώς και τα καλούμενα πρόσωπα σύμφωνα με τις παραγράφους 3 και 4 . 2 . Αν ένα μέλος κωλύεται, η οργάνωση ή οι οργανώσεις στις οποίες έχει αποδοθεί μία έδρα, μπορούν να διορίσουν έναν αντικαταστάτη ο οποίος επιλέγεται από κατάλογο ονομάτων που καταρτίζεται με κοινή συμφωνία μεταξύ της Επιτροπής και της ή των εν λόγω οργανώσεων . Ο κατάλογος αυτός περιλαμβάνει αριθμό ονομάτων ο οποίος αντιστοιχεί στο ήμισυ του συνολικού αριθμού των μελών που αντιπροσωπεύουν την ή τις εν λόγω οργανώσεις . Ο αριθμός αυτός είναι τουλάχιστον 1 και το πολύ 12 . Σε περίπτωση διορισμού ενός αντικαταστάτη, η γραμματεία της επιτροπής ενημερώνεται τουλάχιστον επτά ημέρες πριν από τη συνεδρίαση . 3 . Μετά από αίτηση μιας οργανώσεως στην οποία έχουν αποδοθεί μία ή περισσότερες έδρες, ο πρόεδρος μπορεί να καλέσει, σε συμφωνία με τις υπηρεσίες της Επιτροπής, το γενικό της γραμματέα ή ένα μέλος της γραμματείας να παρευρεθεί ως παρατηρητής στις συνεδριάσεις της επιτροπής . Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζεται από τον ίδιο . Οι παρατηρητές δεν έχουν δικαίωμα να λαμβάνουν το λόγο . Ωστόσο ο πρόεδρος μπορεί, σε συμφωνία με τις υπηρεσίες της Επιτροπής, να τους καλέσει να παρέμβουν στη συζήτηση . 4 . Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης είναι ιδιαίτερα τεχνικού χαρακτήρα, πέρα από το συνηθισμένο πλαίσιο των εργασιών της επιτροπής, ο πρόεδρος, σε συμφωνία με τις υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις εργασίες της επιτροπής . Η Επιτροπή μπορεί, με δική της πρωτοβουλία, να καλέσει κάθε πρόσωπο που έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της επιτροπής ως εμπειρογνώμονας . Ωστόσο, οι εμπειρογνώμονες συμμετέχουν στις συσκέψεις μόνο για το θέμα που δικαιολόγησε την παρουσία τους . ίΑρθρο 7 Η επιτροπή μπορεί, με τη σύμφωνη γνώμη των υπηρεσιών της Επιτροπής, να συστήσει ομάδες εργασίας για να διευκολύνουν τις εργασίες της . ίΑρθρο 8 1. Η επιτροπή συνέρχεται στην έδρα της Επιτροπής κατόπιν προσκλήσεώς της . Το προεδρείο συνέρχεται κατόπιν προσκλήσεως του προέδρου με τη σύμφωνη γνώμη της Επιτροπής . 2 . Οι αντιπρόσωποι των ενδιαφερομένων υπηρεσιών της Επιτροπής λαμβάνουν μέρος στις συσκέψεις της επιτροπής, του προεδρείου και των ομάδων εργασίας. 3 . Οι υπηρεσίες της Επιτροπής εξασφαλίζουν τη γραμματεία της επιτροπής, του προεδρείου και των ομάδων εργασίας . ίΑρθρο 9 Οι συσκέψεις της επιτροπής αφορούν τις αιτήσεις γνωμοδοτήσεως που διατυπώνονται από την Επιτροπή . Δεν γίνεται ψηφοφορία . Η Επιτροπή, όταν ζητεί τη γνώμη της επιτροπής, δύναται να καθορίζει προθεσμία εντός της οποίας θα δίνεται η γνώμη . Οι απόψεις που εκφράζονται από τις αντιπροσωπευόμενες οικονομικές τάξεις περιλαμβάνονται στα πρακτικά τα οποία διαβιβάζονται στην Επιτροπή . Στην περίπτωση που η ζητηθείσα γνώμη παρέχεται ομόφωνα από την επιτροπή αυτή συντάσσει κοινά συμπεράσματα τα οποία επισυνάπτονται στα πρακτικά . Τα αποτελέσματα των συσκέψεων ανακοινώνονται από την Επιτροπή στο Συμβούλιο ή στις επιτροπές διαχειρίσεως κατόπιν αιτήσεως αυτών των τελευταίων . ίΑρθρο 10 Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να μη διαδίδουν τις πληροφορίες οι οποίες περιήλθαν εις γνώση τους από τις εργασίες της επιτροπής ή των ομάδων εργασίας, όταν η Επιτροπή τους γνωστοποιεί ότι η αιτούμενη γνώμη ή η τιθέμενη ερώτηση αφορά θέμα εμπιστευτικού χαρακτήρα . Στην περίπτωση αυτή, μόνο τα μέλη της επιτροπής και οι αντιπρόσωποι των υπηρεσιών της Επιτροπής παρίστανται στις συνεδριάσεις . ίΑρθρο 11 Η αποφάση 72/350/ΕΟΚ της Επιτροπής καταργείται . ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 . Βρυξέλλες, 7 Ιανουαρίου 1987 .

[Source: multi_eurlex | Tokens: 8554]